open-index/open-wikipedia-markdown huggingface dataset:
Intensiivi- ja ekstensiivisuureet

Monet materiaalien ja fysikaalisten systeemien ominaisuuksia kuvaavat suureet voidaan luokitella joko **intensiivisiksi** tai **ekstensiivisiksi** sen mukaan, miten ne riippuvat systeemin koosta. Intensiivisuureet kuten lämpötila ja tiheys ovat riippumattomia systeemin koosta.
Ekstensiivisuureet kuten tilavuus, massa ja entropia sen sijaan ovat suoraan verrannollisia systeemin kokoon.

Ekstensiivisuureesta saadaan intensiivisuure jakamalla se toisella ekstensiivisuureella, esimerkiksi kappaleen massalla, ainemäärällä tai tilavuudella. Massalla jaettaessa saatava *ominaissuure* nimetään yleensä liittämällä ekstensiivisuureen nimeen etuliite "ominais" (). Esimerkiksi materiaalin ominaislämpökapasiteetti on kappaleen lämpökapasiteetti jaettuna sen massalla (yksikkö J/kg). Jotkin aiemmin käytössä olleet suurenimet, kuten "ominaisresistanssi" (resistiivisyys) tai "ominaispaino" (aineen tiheys) eivät noudata tätä logiikkaa, eivätkä standardit suosittele niiden käyttöä. Myöskään esimerkiksi termit ominaistaajuus () tai ominaisenergia () eivät kuvaa intensiivisuureita, eivätkä noudata tätä logiikkaa.

Ainemäärällä jaettaessa saatava suure nimetään yleensä lisäämällä ekstensiivisuureen nimeen etuliite *mooli-* tai sana *moolinen*. Esimerkiksi aineen moolinen lämpökapasiteetti eli moolilämpö on sen lämpökapasiteetti jaettuna ainemäärällä (yksikkö J/mol). Moolimassa puolestaan on massa jaettuna ainemäärällä.

Tilavuudella jaettaessa saatava suure puolestaan nimetään yleensä *tiheydeksi*. Esimerkiksi energiatiheys on energia jaettuna tilavuudella (yksikkö J/m3). Pinta-alalla jaettaessa saatavia suureita puolestaan nimetään usein joko etuliitteellä *pinta-* tai päätteellä *-kate*: pintavaraus eli varauskate. Pituudella jaettaessa lisätään etuliite *pituus-* tai *viiva-*. Esimerkiksi massa pituusyksikköä kohti on pituusmassa ja varaustiheys pituusyksikköä kohti on viivavaraus. Tiheyksillä voidaan tarkoittaa myös muundimensioisia suureita, jotka eivät noudata yllä kuvattua logiikkaa. Esimerkiksi aaltotiheyden yksikkö on 1/m, ja magneettivuon tiheyden yksikkö on Wb/m2.

Kaikkia suureita ei ole mahdollista jakaa intensiivi- tai ekstensiivisuureiden luokkiin.

## Lähteet
Kansan palvelija (televisiosarja)

**Kansan palvelija** () on ukrainalainen komediasarja, joka sai ensi-iltansa vuonna 2015. Sarja on ukrainalaisen koomikon Volodymyr Zelenskyin käsikirjoittama, tuottama ja tähdittämä.

Vuonna 2016 sarja sai jatkoa Kansan palvelija 2 -elokuvan muodossa. Tällä hetkellä Yle esittää sarjan kautta 2, joka on laajennettu versio elokuvasta.

## Juoni

Zelenskyi esittää sarjassa Vasyl Holoborodko -nimistä historianopettajaa, joka valittaa oppilailleen maata riivaavasta korruptiosta. Oppilaat kuvaavat tämän ja lataavat sen YouTubeen, minkä johdosta Holoborodkoa aletaan pyytää ehdokkaaksi presidentinvaaleissa. Hän päättää lähteä kisaan ilman mitään aikaisempaa poliittista kokemusta. Hänen vaalikampanjansa keskeinen sisältö on korruption kitkeminen.

Presidentiksi noustuaan Holoborodko kokoaa hallituksensa oligarkien kontrollin ulkopuolisista ystävistään ja alkaa kitkeä korruptiota maasta. Oligarkit vastustavat tätä ja pyrkivät tekemään tyhjäksi uuden presidentin suunnitelmat parhaansa mukaan.

Holoborodkon perhe ja lähipiiri pääsevät myös osaksi maan korruptoitunutta järjestelmää, kun heille tarjotaan esimerkiksi sadan prosentin alennusta ostoksista ja poliisin apua uutta presidenttiä herjaavien koomikkojen hiljentämiseksi.

Ensimmäisessä jaksossa Holoborodkolle esitellään erilaisia ylellisiä rannekelloja. Presidentille mainitaan, että Putin käyttää sveitsiläistä Hublot-kelloa, johon Holoborodko reagoi kysyen ”Putin, Hublot?”, johon hänen avustajansa vastaa ”kyllä”. Putin Hublot -lausahdus kuulostaa samalta kuin ”Putin – huilo” (, kirj. ”Putin on mulkku”), jota ukrainalaiset jalkapallofanit ovat huutaneet. Kyseisen vitsin sisällyttäminen johti siihen, että venäläinen TNT-kanava, joka esitti Kansan palvelijaa Venäjällä, veti sarjan kokonaisuudessaan pois ja ilmoitti, ettei alun perinkään aikonut näyttää kuin vain kolme ensimmäistä jaksoa. TNT:n omistaa Gazprom.

## Näyttelijät

Lähde:

## Vastaanotto ja reaktioita
Kansan palvelija sai Ukrainassa hyvän vastaanoton nousten nopeasti kaikkien aikojen katsotuimpien televisiosarjojen joukkoon. Sarja teki Zelenskyistä kuuluisan, ja hän onnistui vuonna 2019 hyödyntämään tätä suosiota, kun hänet valittiin Ukrainan presidentiksi.

Suomessa sarja näytettiin Yle Areenassa 2019–2020, mutta se ei herättänyt juurikaan kiinnostusta. Venäjän hyökättyä Ukrainaan helmikuussa 2022 sarja on kuitenkin noussut uuteen suosioon ja sen esitysoikeuksia on pyydetty uudestaan useissa maissa:

*  (Yle Areena)
*  (SVT)
*  (Channel 4)
*  (Arte)
*  (TV3)
*  (Arte)
*  (NOVA)
*  (*kanava ei vielä tiedossa*)
*  (ANT1)
*  (RTL Klub)
*  (Jurnal TV)
*  (Pro TV)
*  (Telecinco)
*  (La7)
*  (Vision TV)
Yle TV1 esittää sarjaa 21. maaliskuuta 2022 alkaen arkipäivisin klo 10.

## Lähteet

## Aiheesta muualla
* ''Kansan palvelija'' -sarja Yle Areena
Mark Lamb

**Mark William Lamb** (s. 3. elokuuta 1964) on kanadalainen entinen ammattijääkiekkoilija ja nykyinen Western Hockey Leaguen (WHL) Prince George Cougarsin päävalmentaja ja päävalmentaja. Lamb toimi aiemmin American Hockey Leaguen (AHL) Tucson Roadrunnersin ja WHL:n Swift Current Broncosin päävalmentajana. Lamb syntyi Ponteixissa Saskatchewanissa, mutta varttui Swift Currentissä, Saskatchewanissa.

## Pelaajan ura
Calgary Flames valitsi Lambin NHL:n vuoden 1982 ennakkovarauksessa 72. sijalla. Lamb pelasi vain yhden ottelun Flamesissa ennen kun teki sopimuksen Detroit Red Wingsin kanssa vuonna 1986. Yhden kauden aikana Detroitissa Lamb pelasi 22 runkosarjapeliä. Edmonton Oilers otti Lambin omistukseensa vuonna 1987, jossa hän vietti yhteensä viisi kautta ja voitti heidän kanssaan Stanley Cupin vuonna 1990. Ottawa Senators valitsi Lambin sitten vuoden 1992 NHL:n laajennusluonnoksessa, ja hän toimi joukkueen varakapteenina Brad Shaw'n rinnalla NHL-kaudella 1993–1994. 5. maaliskuuta 1994 Lamb vaihdettiin Philadelphia Flyersiin Flyersin vuoden 1988 ensimmäisen kierroksen valintaan Claude Boivin ja alaliigan maalivahti Kirk Daubenspeck . Hän pelasi vain 27 peliä Flyersissä ennen kuin hänet vaihdettiin käteisellä Montreal Canadiensiin . Hän päätti uransa neljällä kautta International Hockey Leaguessa Houston Erosissa ja yhdellä Deutsche Eishockey Ligassa Saksassa Landshut EV :ssä. Yhteensä Lamb pelasi 403 runkosarjapeliä National Hockey Leaguessa tehden 46 maalia ja 100 syöttöä 146 pisteessä.

## Valmentajan ja managerin ura
Lamb jäi eläkkeelle pelaajana vuonna 2000. Vuotta myöhemmin hän palasi Edmontoniin apuvalmentajana. Vuonna 2002 Lamb siirtyi Dallas Starsiin samassa roolissa. Kauden jälkeen, jolloin Stars putosi pudotuspeleistä ennätyksillä 36–35–11, Lamb oli tuolloin Western Hockey Leaguen Swift Current Broncosin päävalmentaja ja toimitusjohtaja.

21. kesäkuuta 2016 Lamb nimitettiin Tucson Roadrunnersin, Arizona Coyotesin American Hockey Leaguen tytäryhtiön, päävalmentajaksi.  Hänet vapautettiin tehtävistä yhden kauden jälkeen.

Vuonna 2018 hänet palkattiin Prince George Cougarsin pääjohtajaksi WHL:ssä. 

## Palkinnot ja saavutukset
* WHL East First All-Star Team – 1984
* Stanley Cupin mestaruus 1990 ( Edmonton ).

## Lähteet
Bånbergetin aarnialue

**Bånbergetin aarnialue** on Natura 2000-verkostoon kuuluva metsäalue Espoon pohjoisosassa, Bodomjärvestä koilliseen. Se on mäkistä maastoa, jossa on korkeiden, kuivien kallioiden välissä reheviä purolaaksoja. Se sijaitsee Bodominjärven ja Röyläntien välissä golfkentän pohjoispuolella. Pääosa alueesta kuuluu Nuuksion kansallispuistoon.

Alueen laajuus on 18 hehtaaria.

## Lähteet
Scott (klaani)

**Scottin klaani** on yksi Skotlannin klaaneista. Sen aluetta on ollut Skotlannin rajaseutu (Scottish Borders). Suvussa on Buccleuchin herttuan arvo.  Klaanin tunnetuin jäsen on Sir Walter Scott.  

## Lähteet

## Aiheesta muualla
*Clan Scott Society
*Clan Scott UK
*Border Clan Scott History & Genealogy
*Clan Scott Society in Scotland
Meriniemi

**Meriniemi** on Kotkassa Kotkansaarella sijaitseva vuonna 1898 valmistunut rakennus, joka rakennettiin alun perin Gutzeitin tehtaanjohtajan työsuhdeasunnoksi. Rakennuksen arkkitehtuuri edustaa kertaustyyliä, missä on jäljitelty muun muassa uusrenessanssia. Pihalla sijaitseva tenniskenttä on rakennettu 1800-luvulla ja se on yksi Suomen vanhimmista tenniskentistä.

## Historia

Meriniemen ensimmäinen asukas oli Gutzeitin tehtaanjohtaja Alexander Gullichsen perheineen ja palvelusväkineen. Hänen jälkeensä rakennuksessa asui vielä muitakin tehtaanjohtajia vuoteen 1962 saakka, jolloin Enso-Gutzeit lahjoitti rakennuksen Kotkan Pursiseuralle. Pursiseura on tämän jälkeen vuokrannut tiloja useille eri ravintoloitsijoille sekä yksityishenkilöille ja yrityksille.

## Lähteet
Kion Williams

**Kion Williams** (s. 2. tammikuuta 2003) on suomalainen koripalloilija, pelipaikaltaan takamies. Hän edustaa Korisliigassa pelaavaa Tampereen Pyrintöä ja sen akatemiajoukkueita.

## Pelaajaura

Viisivuotiaana koripallon aloittaneen Williamsin kasvattajaseura on Tampereen Pyrintö. Hän edusti kasvattajaseuraansa B-poikien SM-sarjassa vuosina 2017–2019, 17-vuotiaiden SM-sarjassa vuosina 2018–2020 ja A-poikien SM-sarjassa vuosina 2020–2022. Keväällä 2020 hän kävi pelaamassa myös espoolaisessa Omnia Basketball Akatemiassa. Williamsin junioriaikakausi osui koronaviruspandemian aikaan. Vuonna 2019 hän voitti Pyrinnössä 16-vuotiaiden poikien Suomen mestaruuden muun muassa Miro Littlen kanssa.

Aikuisten valtakunnallisissa sarjoissa Williams debytoi alkuvuonna 2020, jolloin hän nousi Pyrinnön toiseksi korkeimmalla sarjatasolla pelanneen joukkueen kokoonpanoon. Hän jatkoi tällä sarjatasolla pelaamista myös seuraavilla kausilla, ja kaudella 2020–2021 hän edusti Pyrintöä myös kolmanneksi korkeimman sarjatason joukkueessa. Korisliiga-debyyttinsä Williams teki Loimaalla 2. lokakuuta 2021 neljän pisteen ja kolmen levypallon merkinnöillä.

## Yksityiselämä

Williamsin isä, yhdysvaltalaislähtöinen Damon Williams on Suomen pääsarjahistorian parhaita koripalloilijoita ja työskentelee nykyisin valmentajana. Kionin sisaruksista sisko Kenisha Williams on myös pelannut koripalloa aikuisten pääsarjatasolla. Williamsilla on isänsä kautta myös Yhdysvaltain kansalaisuus.

## Lähteet
* Kion Williams Suomen Koripalloliitto

### Viitteet

## Aiheesta muualla
* Kion Williams Basketball Player Profile eurobasket.com
Douglas (suku)

**Douglas** on kuuluisa skotlantilainen ylimyssuku, jolla on tärkeä merkitys Skotlannin historiassa, etenkin sen suhteissa Englantiin. Sillä oli maatiluksia kummallakin puolen Englannin ja Skotlannin välistä rajaa, jonka vuoksi sen jäsenillä oli johtoasema rajariidoissa keskiajan lopulla.  

Suvussa on useita aatelisarvoja.  

James Douglas, Mortonin jaarli (n. 1520-81) oli Maria Stuartin aikana Skotlannin johtavia miehiä. Hänet nimitettiin 1563 Skotlannin kansleriksi, hän oli uskonpuhdistuksen innokas suosija ja John Knoxin ystävä. Douglas oli sen salaliiton toimeenpanija, jonka kautta Maria Stuartin suosikki Rizzio murhattiin (1566). Darnleyn murhan jälkeen, jonka suunnittelusta hän näyttää tienneen, hän vangitutti Maria Stuartin (1567) ja johti hallitusta sen jälkeen vuoteen 1579, jolloin hänet pantiin syytteeseen osallisuudesta Darnleyn murhaan ja mestattiin (1581). 

Kreivi Robert Douglasista polveutuva suvun haara on otettu vuonna 1654 Ruotsin ritarihuoneelle kreivillisenä sukuna nr 19. 

## Lähteet
Wolfgang Perner

**Wolfgang Perner** (17. syyskuuta 1967 Schladming – 1. lokakuuta 2019) oli itävaltalainen ampumahiihtäjä.

Perner yritti päästä ensimmäisiin olympiakisoihinsa vuonna 1992, mutta hän karsiutui. Hän kilpaili menestyksekkäästi kuitenkin saman vuoden ampumahiihdon maailmancupin Holmenkollenin ja Novosibirskin osakilpailussa.

Perner osallistui pari vuotta myöhemmin Lillehammerin olympialaisiin, joissa tulokset olivat kohtalaiset 10 kilometrin pikakilpailussa ja 7,5 kilometrin viestissä. Myös Naganossa tulokset olivat kohtalaiset ja Perner osallistui myös 20 kilometrin matkalle.

Ainoan mitalinsa hän sai Salt Lake Cityn olympialaisista, joissa hän oli kolmas 10 kilometrin pikakilpailussa.

Torinon olympialaisissa Perner oli viides sprinttikilpailussa. KOK asetti hänet olympialaisten jälkeen elinikäiseen kilpailukieltoon dopingin vuoksi.

## Lähteet
Polohyn piiri

**Polohyn piiri** () on hallinnollinen piiri Ukrainan eteläosassa Zaporižžjan alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Polohyn piiri rajoittuu idässä Donetskin alueeseen (Volnovah’an ja Mariupolin piirit), etelässä Berdjanskin piiriin, lounaassa Melitopolin piiriin, lännessä Vasylivkan piiriin, pohjoisessa Zaporižžjan piiriin. Etelässä vastassa on Asovanmeri. Piirin hallinnollinen keskus on Polohyn kaupunki (18&nbsp;111 as., 2022).

Polohyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Zaporižžjan alueen piirien lukumäärän viiteen. Laajentuneen Polohyn piirin pinta-alaksi tuli 6&nbsp;771,9 neliökilometriä.

Piiri jakautuu 15 hromadaan () eli kuntaan, jotka jakautuvat 240 kaupunkiin tai kylään. Hromadat ovat:

Ukrainan tilastokeskus arvioi Polohyn piirin väkiluvuksi 163&nbsp;641 (1.1.2022). Kaupunkilaisiksi luokiteltiin  prosenttia piirin asukkaista (92&nbsp;904 as.), eli viiden kaupungin (Huljaipole 12&nbsp;786 as., Molotšansk 6&nbsp;099 as., Orih’iv 13&nbsp;896 as., Polohy 18&nbsp;111 as. ja Tokmak 29&nbsp;573 as.) ja neljän tuolloisen kaupunkityyppisen taajaman väestö (Bilmak 6&nbsp;358 as., Zaliznytšne 1&nbsp;052 as., Komyš-Zoria 2&nbsp;090 as. ja Rozivka 2&nbsp;939 as.). Ukraina on sittemmin - tammikuussa 2024 - poistanut kaupunkityyppisten taajamien luokittelun neuvostoaikaisena asutuspaikan nimityksenä. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (2017 väestöarvio oli 40&nbsp;152 as.).



Polozkyi-Raion.png|Polohyn piiri oli paljon pienialaisempi ennen heinäkuun 2020 alueuudistusta.
Вид з мосту, північна сторона.jpg|Polohyn rautatieasema.
Huliaipole after Russian shelling (2022-09-28) 01.jpg|Venäjän hyökkäyssodan jälkiä Huljaipolessa (28.9.2022).


## Lähteet

## Aiheesta muualla

* Zaporizka oblast (tietosanakirjan ''Isrorija mist i sil Ukrajinskoji RSR'' 8. voluumin Zaporizka oblast - artikkelit Polohyn piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Kapinlumokerä

**Kapinlumokerä** (*Dais cotinifolia*) on näsiäkasvien (Thymelaeaceae) heimoon ja lumokerien (*Dais*) sukuun kuuluva kasvilaji. Se on pensas tai puu, joka kasvaa tavallisesti enintään kahdeksan metriä korkeaksi, mutta jopa 15 metriä korkeita yksilöitäkin on tavattu.

Kapinlumokerä kasvaa ainavihantien metsien reunoilla, savanneilla, purojen varsilla sekä vuorten rinteillä 1200–2300 metrin korkeudessa. Lajia tavataan Afrikan itärannikolla Keniasta Etelä-Afrikkaan asti sekä Madagaskarilla.

Kapinlumokerää on kerätty luonnosta paikalliseen käyttöön. Sen kaarnasta saadaan vahvaa kuitua, jota voi käyttää esimerkiksi köysiin, ja lisäksi kuoresta voidaan uuttaa arvokasta keltaista väriainetta. Näyttävien kukkiensa myötä kapinlumokerää kasvatetaan myös usein koristekasvina puistoissa ja puutarhoissa. Kapinlumokerä on nopeakasvuinen laji; Etelä-Afrikassa kasvit kasvavat täyteen korkeuteensa neljässä tai viidessä vuodessa ja alkavat kukkia toisesta kasvuvuodesta lähtien. Kukat kehittyvät aina kuluvaa vuotta edeltävänä vuotena kasvaneisiin osiin.

## Lähteet
* Useful Tropical Plants: ''Dais cotinifolia'' 
### Viitteet

## Aiheesta muualla
* Suomen Lajitietokeskus: Kapinlumokerä (''Dais cotinifolia'')
* JSTOR Global Plants: ''Dais cotinifolia'' 
* Global Biodiversity Information Facility (GBIF): ''Dais cotinifolia''
Baby Keem

**Hykeem Jamaal Carter Jr.** (s. 22. lokakuuta 2000 Carson, Kalifornia), taiteilijanimeltään **Baby Keem**, on yhdysvaltalainen rap-artisti, laulaja, sanoittaja ja tuottaja.

Carter kiinnostui musiikista nuorena ja alkoi tekemään kappaleita 15-vuotiaana. Julkaistuaan alun perin kappaleita omalla nimellään, hän otti käyttöön taiteilijanimen Baby Keem vuonna 2018 EP:n *Midnight* julkaisun yhteydessä. 

Carter sai aluksi suurta tunnustusta singlensä julkaisun jälkeen "Orange Soda", joka on hänen toiselta mixtapelta *Die for My Bitch* (2019). Myöhemmin hän on tehnyt yhteistyötä tunnettujen artistien, kuten Travis Scott, Kanye West ja hänen serkun Kendrick Lamarin kanssa, kappaleilla "Durag Activity", "Praise God", "Range Brothers" ja "Family Ties". Hänet palkittiin Grammy-palkinnolla "Family Tiesiin" tekemästään parhaasta rap-esiintymisestä. Hän julkaisi ensimmäisen studioalbumin *The Melodic Blue* vuonna 2021. Se sijoittui Billboard 200 -listalla viidenneksi. Toinen studioalbumi *Ca$ino* julkaistiin helmikuussa 2026.
## Diskografia
### Studioalbumit
* *The Melodic Blue* (2021)
* *Ca$ino* (2026)

### Mixtapet
* *The Sound of Bad Habit* (2018)
* *Die for My Bitch* (2019)

### EP:t
* *Oct* (2017)
* *Midnight* (2018)
* *No Name* (2018)
* *Hearts & Darts* (2018)

## Lähteet
Kolme kaljaa ja kaupunkiin

**Kolme kaljaa ja kaupunkiin** on suomalaisen kantriduon Lilin & Lunan 18. helmikuuta 2022 julkaistu esikoisalbumi. Albumin tuottajina toimivat Joel Melasniemi, Matias Melleri ja Pasi Siitonen. Melasniemi oli myös albumin vastaava tuottaja.

## Kappaleet

## Arvostelut
* Helsingin Sanomat: 
* Soundi: 

## Lähteet
Vilukkokasvit

**Vilukkokasvit** (Parnassiaceae) on Celastrales-lahkoon kuulunut kasviheimo, joka nykyään yhdistetään kelasköynnöskasvien (Celastraceae) heimoon Parnassioideae-alaheimoksi.

Vilukkokasveihin kuului kaksi sukua: vilukot (*Parnassia*) ja *[[Lepuropetalon]]*. Vilukoita on viitisenkymmentä lajia ja *Lepuropetalon*-suvussa on vain yksi laji: *[[Lepuropetalon spathulatum]]*.

Vilukkokasvien lehdissä ei ole korvakkeita ja kukat sijaitsevat yksittäin tai viuhkomaisissa kukinnoissa. Kukissa on viisi hedettä sekä viisi joutohedettä. Hedelmä on kotamainen ja sisältää paljon pieniä siemeniä.

## Lähteet
Lepuropetalon spathulatum

***Lepuropetalon spathulatum*** on kelaskasvien (Celastraceae) heimoon kuuluva kasvilaji. Se on yksi maailman pienimmistä maalla kasvavista koppisiemenisistä kasveista.

*Lepuropetalon spathulatum* on pieni ruoho, joka kasvaa korkeimmillaan 3 cm korkeaksi. Lehdet sijaitsevat ruusukkeena ja ovat tavallisesti punapilkullsia. Lehtilavat ovat 3–10 mm pitkiä sekä 1–2 mm leveitä. Kukkaperät ovat 0,5–3 mm pitkiä. Kukkien verholehdet ovat 1–1,5 mm pitkiä ja terälehdet 0–0,4 mm. *Lepuropetalon spathulatum* kukkii keväällä. Hedelmänä on 1,3–1,6 mm pitkä kota. Siemenet ovat 0,2–0,3 mm pitkiä ja niissä ei ole endospermiä.

*Lepuropetalon spathulatum* kasvaa märällä kivennäismaalla, hiekkapohjaisissa puroissa, graniittipaljastumilla, hiekka- tai sorapohjaisilla alustoilla sekä erilaisilla häirityillä kasvupaikoilla. Lajia tavataan 0–300 metrin korkeudella merenpinnasta. *Lepuropetalon spathulatum* kasvaa luonnossa Pohjois- ja Etelä-Amerikassa. Lajia tavataan Yhdysvalloissa, Meksikossa, Chilessä ja Uruguayssa.

## Lähteet
* Flora of North America: ''Lepuropetalon spathulatum'' 

## Aiheesta muualla
* Integrated Taxonomic Information System (ITIS): ''Lepuropetalon spathulatum'' 
* Global Biodiversity Information Facility (GBIF): ''Lepuropetalon spathulatum''
Nicolas Meloche

**Nicolas Meloche** (s. 18. heinäkuuta 1997 Quebec) on kanadalainen jääkiekkoilija, joka pelaa KHL-joukkue Dinamo Minskissä. Colorado Avalanche varasi Melochen toisella kierroksella 40. varausvuorolla . Syyskuussa 2019 Avalanche kauppasi Melochen Sharksiin vaihdossa Antoine Bibeauhun. Hän on pelipaikaltaan puolustaja ja hänen kätisyytensä on oikea. Meloche on pelannut NHL-urallaan 27 runkosarjan ottelua. Näissä hän on tehnyt yhden maalin ja kolme syöttöä eli neljä tehopistettä. Tilastot päivitetty 23. helmikuuta 2022. Elokuussa 2023 Meloche siirtyi tryout-sopimuksella Columbus Blue Jacketsiin.

## Lähteet
Aarno Palmroth

**Aarno Karl-Erik Palmroth** (26. joulukuuta 1929 Hämeenlinna – 4. tammikuuta 2009 Kauniainen) oli suomalainen yritysjohtaja, joka sai teollisuusneuvoksen arvonimen.

Palmrothin vanhemmat olivat pankinjohtaja, majuri Kaarlo Palmroth ja Elsi (Elsie) Mai Liisa Brüning ja puoliso vuodesta 1956 Gunilla Elisabeth Lindroth. Toimitusjohtaja Ville Rajakaltio oli hänen enonsa. Palmroth kävi viisi luokkaa keskikoulua ja suoritti kauppakoulun tutkinnon vuonna 1950. Hän meni valmistuttuaan useaksi vuodeksi töihin A. Ahlströmin omistamalle Euran Paperille, edeten  yrityksen apulaismyyntipäälliköksi. Työskenneltyään Tilgmannilla myyntikonttorin esimiehenä ja kirjapainon isännöitsijänä hän palasi Euran Paperiin markkinointijohtajaksi vuosiksi 1958–1975.

Palmroth oli pakkausteollisuuden asiantuntijana uranuurtajia Suomessa ja alan kotimaisen ja kansainvälisen yhteistyön edistäjä. Hän vaikutti merkittävästi siihen, että Euran Paperista tuli Suomen merkittävimpiä pakkausten valmistajia. Vuonna 1975 Palmroth siirtyi Rettigin palvelukseen, yhtiön metalli- ja makeisliiketoimintojen johtajaksi. 1980-luvulle hänen vastuulleen tuli myös yhtiön tupakkaliiketoiminta ja vuonna 1986 hänet nimitettiin Rettigin varatoimitusjohtajaksi. Rettig-Strengberg-yhtiön hallituksessa Palmroth oli 1977–1983 ja Rettig-yhtymän hallituksessa vuodesta 1989. Hänellä oli lisäksi useita pakkaus- ja elintarvikealan luottamustehtäviä. Purjelentoa harrastanut Palmroth oli Euran lentokenttää käyttävän Kauttuan ilmailukerhon puheenjohtaja. Teollisuusneuvoksen arvonimen hän sai vuonna 1990. 

## Lähteet
Marco Mengoni

**Marco Mengoni** (s. 25. joulukuuta 1988) on italialainen laulaja, joka nousi kuuluisuuteen voitettuaan Italian *X-factor*-kykykilpailun kolmannen tuotantokauden vuonna 2009. Vuonna 2010 Mengoni sijoittui kolmanneksi San Remon musiikkifestivaalissa kappaleella ”Credimi ancora”.

Vuonna 2013 Mengoni voitti San Remon musiikkifestivaalin kappaleella ”L’essenziale” ja valikoitui näin Italian edustajaksi vuoden 2013 Eurovision laulukilpailuun. Kappale sijoittui kilpailussa seitsemänneksi. Vuonna 2023 hän voitti San Remon festivaalin kappaleella ”Due vite” ja edusti näin Italiaa saman vuoden Eurovision laulukilpailussa. Tällä kertaa hän sijoittui Eurovision laulukilpailussa neljänneksi.

Vuosina 2010 ja 2015 Mengoni voitti MTV Europe Music Awards -palkintogaalassa parhaan eurooppalaisen artistin palkinnon.

## Diskografia
:*Sijoitukset Italian albumilistalla.
*'Studioalbumit**
* ''Solo 2.0'' (2011) #1
* ''#prontoacorrere'' (2013) #1
* ''Parole in circolo'' (2015) #1
* ''Le cose che non ho'' (2015) #1
* ''Atlantico'' (2018) #1
* ''Materia (Terra)'' (2021) #2

**Livealbumit**
* ''Re matto live'' (2010) #1
* ''Marco Mengoni Live'' (2016) #1

**EP:t*'
* *Dove si vola* (2009) #9
* *Re matto'' (2010) #1

## Lähteet
*https://eurovision.tv/participant/marco-mengoni

### Viitteet
Partaharjun rautatieasema

**Partaharjun rautatieasema** () on lakkautettu rautatieliikennepaikka Pieksämäellä rataosalla . Se sijaitsee Pieksänjärven rannalla.

Partaharju avattiin tavaraliikenteen käyttöön 1. heinäkuuta 1892. Henkilöliikenne aloitettiin 1902. Vuonna 1950 liikennepaikalle avattiin soraraide. Partaharju muutettiin miehittämättömäksi 1. kesäkuuta 1964 ja tavaraliikenne lopetettiin vuonna 1968, jolloin sivuraiteet purettiin. Henkilöliikenne ja koko liikennepaikka lakkautettiin 29. toukokuuta 1988. Partaharjun laiturirakennus on purettu.

## Lähteet
HMIS Hindustan (L80)

**HMIS Hindustan** (viirinumerot L80, U80 ja F80) oli Intian kuninkaallisen laivaston Hastings-luokan sluuppi toisessa maailmansodassa.

## Valmistus
Alus tilattiin Swan Hunterilta, missä köli laskettiin 4. syyskuuta 1929. Alus laskettiin vesille 12. toukokuuta 1930 ja valmistui vielä samana vuonna 10. lokakuuta.

## Palvelus
Vuoteen 1939 alus oli pääasiassa Royal Indian Marinen koululaivana Intiassa ja sen lähialueilla, kunnes Intian kuninkaallinen laivasto perustettiin. Sotatoimien alkaessa Euroopassa alus siirrettiin Britannian kuninkaalliselle laivastolle.

Se oli Persianlahdella, jossa alus suojasi tykkiveneet *HMS Gnat* ja *HMS Cockshafer* Bombaysta Basraan. Syyskuussa 1940 alus oli huollettavana Bombayssa, jossa sille asennettiin sukellusveneentorjuntakalustoa kuten kaikuluotain. Telakalta vapauduttuaan alus palasi Adeniin ja Punaisellemerelle, kunnes se kesäkuussa 1941 oli huollossa Bombayssa. Telakalta alus palasi Adeniin ja joulukuussa sotatoimien Japania vastaan alkaessa se palasi Intian vesille.

Alkuvuodesta 1942 alus siirrettiin Rangooniin avustamaan evakuoinnissa maaliskuussa. Operaatiosta vapauduttuaan alus oli pääosin Bombayssä saattuetehtävissä, kunnes se siirrettiin vuoden lopulla itärannikolle.

Sotatoimien päätyttyä aluksen aseistus poistettiin ja se siirrettiin tutkimus- ja koulutusalukseksi. Intian jaossa 1947 alus liitettiin vasta perustettuun Pakistanin kuninkaalliseen laivastoon nimellä *Karsaz*. Alus romutettiin 1951.

## Lähteet
*
*

### Viitteet
Heidi Holmavuo

**Heidi Holmavuo** (s. 1983) on suomalainen rikoskirjailija.

Holmavuo on kirjoittanut bestseller-kirja Karhuryhmän yhdessä entisen Karhuryhmä-poliisi Harri Gustafsbergin kanssa.

Holmavuo on kirjoittanut vuosien 2015–2025 aikana myös muita lukuisia rikoskirjallisuuden teoksia, kuten äänikirjan *Kirja, joka avasi murhatutkinnan – Elli Immon tapaus* yhdessä dekkaristi Elina Backmanin kanssa. Kaksikon tutkimustyötä seurattiin myös C Morella huhtikuussa 2023 esitetyssä Vaiettu murha -nimisessä dokumenttisarjassa.  

Holmavuo on kirjoittanut teoksesta myös teatteriversion, joka esitettiin Kemin teatterissa. 

Holmavuo on käsikirjoittanut yhdessä Teemu Hostikan kanssa MTV3 kanavalla syksyllä 2023 esitetyn Uskomattomat ympäristörikokset -tv-sarjan. Sarjassa esiin nousseita Lapin matkailuparatiisiin liittyvistä rikosvyyhtejä on käsitelty sarjan ulostulon jälkeen monissa medioissa. Sarja oli ehdolla Venlagaalan finaalissa vuoden 2023 asia-ohjelma ja dokumentti kategoriassa. Lisäksi Holmavuo ja Hostikka ovat ehdolla vuoden käsikirjoittaja -sarjassa..

Kirjailijantyönsä ohella Holmavuo on toiminut toimittajana ja käsikirjoittajana. Hän on tuottanut Yleisradiolle dokumentaarisia audiosarjoja, joissa tarkastellaan yhteiskunnan marginaaliin jääneitä aiheita ja ihmiskohtaloita.
## Lähteet

## Aiheesta muualla
*
Lombardian ympäriajo 2002

**Lombardian ympäriajo 2002** oli järjestyksessään 96. maantiepyöräilyn Lombardian ympäriajo. Se käytiin 251 kilometrin reitillä Cantùsta Bergamoon 9. lokakuuta 2002. Kilpailu kuului maantiepyöräilyn maailmancupiin.

Michele Bartoli voitti loppukiriin päättyneen kilpailun ennen Davide Rebelliniä ja Oscar Camenzindiä. 14 ensimmäistä ajajaa sai saman ajan.

## Tulokset
Lähde: Pro Cycling Stats

## Lähteet
Raisio Futis

**Raisio Futis ry** eli **RaiFu ry** on vuonna 1985 perustettu raisiolainen jalkapalloseura. Alun perin seura perustettiin Raision Palloseuran sisarseuraksi tarjoamaan kehittymismahdollisuus nuorille pelaajille ja Raisio Futiksen päämääränä on toimia jalkapallon kasvattajaseurana, ja RaiFu:lla on monta juniorijoukkuetta. RaiFu:n miesten edustusjoukkue pelaa Nelosessa kaudella 2022. RaiFu:n edustus on pelannut Kolmosessa vuosina 1998 ja 2019. Raision Nappulaliiga lopetti toimintansa itsenäisenä yhdistyksenä ja fuusioitui osaksi Raisio Futista. RaiFu:n kotikenttänä toimii Raision LähiTapiola Areena.

## Lähteet

## Aiheesta muualla

* Seuran kotisivut
Vaaleamaljatorvi

**Vaaleamaljatorvi** (*Tricalysia pallens*) on matarakasvien (Rubiaceae) heimoon, maljatorvien (*Tricalysia*) sukuun kuuluva kasvilaji. Se on pensas tai joskus pieni puu. Sen lehtiasento on vastakkainen ja lehdet ovat muodoltaan puikeita tai suikeita, suurimmillaan 11 cm pitkiä ja 4 cm leveitä. Väriltään lehdet ovat kiiltäväntummanvihreitä ja nuorissa lehdissä on karvoja pääsuonen kohdalla lehden molemmin puolin. Kukat sijaitsevat kolmen kukan ryhminä ja ovat väriltään valkoisia tai vihertävänkermanvärisiä. Vaaleamaljatorvi kukkii elo–marraskuussa. Hedelmät ovat pyöreitä, halkaisijaltaan 3–6 mm ja kypsinä punaisia. Vaaleamaljatorvi on kuitenkin muunteleva laji ja sen erilaisista muodoista tarvittaisiin lisää tutkimusta.

Vaaleamaljatorvi kasvaa jokivarsien tiheiköissä sekä ainavihannissa metsissä 500–1200 metrin korkeudella merenpinnasta. Lajia tavataan Kaakkois-Afrikassa Tansanian eteläosista Zimbabwen itäosiin ja Mosambikiin ulottuvalla alueella.

## Lähteet
* Flora of Zimbabwe: ''Tricalysia pallens'' 
### Viitteet

## Aiheesta muualla
* Laji.fi: Vaaleamaljatorvi (''Tricalysia pallens'')
* JSTOR Global Plants: ''Tricalysia pallens'' 
* Global Biodiversity Information Facility (GBIF): ''Tricalysia pallens''
Liège–Bastogne–Liège 2002

**Liège–Bastogne–Liège 2002** oli järjestyksessään 88. maantiepyöräilyn Liège–Bastogne–Liège-kilpailu. Se käytiin 258 kilometrin reitillä Liègestä Bastognen kautta Ansiin 21. huhtikuuta 2002. Kilpailu kuului maantiepyöräilyn maailmancupiin

Paolo Bettini voitti kilpailun kukistettuaan loppukirissä irtiottokumppaninsa, samassa Mapei-tallissa ajaneen Stefano Garzellin. Kolmanneksi sijoittunut Ivan Basso oli pudonnut heidän kyydistään Garzellin iskun seurauksena kahdeksan kilometriä ennen maalia.

## Tulokset
Lähde: Pero Cycling Stats

## Lähteet
Kurt Rommel

**Kurt Rommel** (20. joulukuuta 1926 Kirchheim unter Teck, Saksa – 5. maaliskuuta 2011 Stuttgart-Bad Cannstatt, Saksa) oli saksalainen luterilainen pappi, virsirunoilija ja hengellisten kirjojen kirjoittaja.

Rommel kasvoi musikaalisessa kodissa ja kirjoitti ensimmäisen runonsa 11-vuotiaana.  Konfirmaation jälkeen hän päätti valmistua papiksi. Sodan sytyttynä 1939 hän joutui armeijaan. Hän joutui viimeisenä sotavuonna 1945 rintamalle ja ranskalaisten sotavangiksi, mutta hän saattoi jo vankileirissä aloitella teologian opintoja. Hän toimi sittemmin parikymmentä vuotta seurakuntapappina ja 1974–1991 Württembergin maakirkon seurakuntalehden *Evangelisches Gemeindeblatt for Württemberg* teologisena toimittajana. Saksan evankelisen kirkon nuorisotyöhön hän on antanut merkittävän panoksen, ja hänen kirjallinen tuotantonsa on runsas ja monipuolinen. 

Rommel toimi nuorisopappina Stuttgartissa ja osallistyi musiikaalis-kulttuuriseen koulutustoimintaan "Evangelische Jugend Deutschland" -nuorisoliitossa. Hänen tavoitteenaan oli luoda lauluja, jotka olivat ajankohtaisia ja puhuttelevia. Hän pyrki uudistamaan jumalanpalveluksen muotoja; urkujen asemasta hän käytti musiikissaan monia musiikin tyylejä ja instrumentteja. Hän teki paljon yhteistyötä jumalanpalvelusuudistaja ja virsirunoilija Dieter Trautweinin kanssa. Hän sävelsi ja kirjoitti 800 virttä tai laulua ja noin 1000 kaanonia.

Hänen tuotannostaan on suomeksi muutama laulu tai virsi.

Suomen evankelis-luterilaisen kirkon virsikirja

* 452 Jo Herran armopöytä (Wir sind zum Mahl geladen,1967). Suom. Anna-Maija Raittila 1984. Sävelmä: Melchior Teschner 1615. 
* 514 Anna meille rauhasi (Gib uns Frieden jeden Tag!, säk. 1 Rüdeger Lüders, säk. 2–3 Kurt Rommel 1965). Suom. Juhani Forsberg 1966. Sävelmä: Rüdeger Lüders 1965.

Ruotsin kirkon virsikirja

* 409 Du kallar oss till kyrkan /Me saimme kutsun kirkkoon (Liv Nordhaug Rommelin ”Du hast uns, Herr, gerufen", 1967, muk. 1979, ruots. Britt G. Hallqvist 1983. Suom. Anna-Mari Kaskinen 1996.Sävelmä. Kurt  Rommel 1967)

Siionin kannel

* 158 Sun kutsuasi, Herra, olemme totelleet (Du hast uns, Herr, gerufen, 1967). Suom. Lauri ja Petri Thurén.

## Lähteet
Milano – San Remo 2002

**Milano – San Remo 2002** oli järjestyksessään 93. maantiepyöräilyn Milano – San Remo -kilpailu. Se käytiin 287 kilometrin reitillä Milanosta San Remoon 23. maaliskuuta 2002. Kilpailu kuului maantiepyöräilyn maailmancupiin.

Maailman parhaisiin kirimiehiin pitkään kuulunut Mario Cipollini voitti suurimman tavoitteensa, Milano – San Remon, lopulta 35-vuotiaana. Aiemmin hän oli sijoittunut parhaimmillaan kaksi kertaa toiseksi.Hän voitti 48 ajajan massakiriin päättyneen kilpailun ennen Fred Rodriguezia ja Markus Zbergiä.

## Tulokset
Lähde: Pro Cycling Stats

## Lähteet
Pariisi–Roubaix 2002

**Pariisi–Roubaix 2002** oli järjestyksessään sadas maantiepyöräilyn Pariisi–Roubaix-kilpailu. Se käytiin 261 kilometrin reitillä Compiègnesta Roubaix’hen 14. huhtikuuta 2002. Kilpailu kuului maantiepyöräilyn maailmancupiin.

Sateisessa säässä ajettu kilpailu sisälsi 49 kilometriä mukulakiviosuuksia. Johan Museeuw voitti Pariisi–Roubaix’n kolmannen kerran karattuaan 12 ajajan kärkiryhmästä noin 40 kilometriä ennen maalia. Toiseksi tullut Steffen Wesemann hävisi hänelle yli kolme minuuttia, Tom Boonen oli kolmas.

## Tulokset
Lähde: Cycling Archives, Pro Cycling Stats

## Lähteet
Raide-Jokeri 2

**Raide-Jokeri 2** (usein myös nimellä **Jokeri 2**) on  Helsingin Vuosaaren ja Vantaan Myyrmäen välille suunniteltu 22 kilometriä pitkä pikaraitiotie. Se korvaisi nykyisen runkolinjan 560. Poikittaissuuntaiselle reitille kuuluisivat muun muassa Kontula, Malmi, Tuomarinkylä, Paloheinä ja Kuninkaantammi. Mellunmäen metroasemalla linja risteäisi Vantaan pikaraitiotien kanssa ja Malmin lentokentällä Viikin–Malmin pikaraitiotien kanssa. Kuten Viikin–Malmin pikaraitiotie, myös Jokeri 2 edellyttäisi Helsinki-Malmin lentoaseman muuttamista asuinalueeksi.

Rakentamisesta ei ole tehty päätöstä. Raitiotie voitaisiin rakentaa vaiheittain niin, että reitin kysytyin yhteysväli Vuosaari–Kontula–Malmi rakennettaisiin ensin. Arvioitu matkustajamäärä koko linjalle on 75&nbsp;000 vuorokaudessa vuonna 2050.

Raide-Jokeri 2:n rakentaminen vaatisi muutostöitä Paloheinäntunneliin, jota ei alun perin ole mitoitettu raitioliikenteelle.

## Katso myös
* Helsingin raitioliikenne
* Raide-Jokeri, vuonna 2023 valmistunut pikaraitiotie Itäkeskuksesta Keilaniemeen

## Lähteet

## Aiheesta muualla
* Kuva reitistä (PDF)
* Yleiskaavan pikaraitiotieverkko Helsingin karttapalvelussa
Kasama (Sambia)

**Kasama** on kaupunki Sambian koillisosissa. Se sijaitsee ylänkötasangolla noin 1&nbsp;330 metriä merenpinnan yläpuolella. Kaupungissa oli 74&nbsp;243 asukasta vuonna 2000, mutta vuonna 2010 väkiluvun arvioitiin nousevan reiluun 110&nbsp;000:een.

Kasama on ensisijaisesti maakuntansa hallinnollinen keskus, mutta siellä kaupataan myös viljaa, kahvia sekä kotieläimiä.

## Lähteet

## Aiheesta muualla
Through Silver in Blood

***Through Silver in Blood*** on yhdysvaltalaisen avant garde metal -yhtye Neurosiksen viides albumi. Albumi julkaistiin 2. huhtikuuta 1996, ja se oli heidän ensimmäinen levynsä julkaistuna Relapse Recordsin kautta. Albumi julkaistiin uudelleen heinäkuussa 2009 yhtyeen oman levy-yhtiön Neurot Recordingsin kautta. Julkaisustaan lähtien *Through Silver in Blood* on tunnustettu paitsi yhtyeen laadulliseksi huipuksi, myös erääksi post-metal -tyylisuuntaa innostaneista ja kaikkien aikojen parhaista metallialbumeista. 

## Kappaleet

## Kokoonpano

**Neurosis**
* Scott Kelly – kitara, laulu, lyömäsoittimet
* Steve Von Till –kirara, laulu, lyömäsoittimet
* Noah Landis – koskettimet, syntetisaattori, samplaus
* Dave Edwardson – bassokitara, taustalaulu
* Jason Roeder – rummut, lyömäsoittimet
* Pete Inc. – kansitaide

**Tekninen henkilöstö**
* Adam Munoz – apulainen
* Mike Johnson – apulainen
* Mike Bogus – apulainen
* Greg Horn – masterointi
* Billy Anderson – tuotanto

**Muut muusikot**
* John Goff – Säkkipilli
* Martha Burns – Sello
* Kris Force – Viulu

## Aiheesta muualla
* 
* 

## Viitteet
Pohjoinen maakunta (Sambia)

**Pohjoinen maakunta** (Northern Province) on yksi Sambian kymmenestä maakunnasta. Maakunta sijaitsee Sambian pohjoisosissa ja sen länsipuolella on Luapulan maakunta ja itäpuolella Muchingan maakunta. Pohjoisessa Pohjoinen maakunta rajautuu Kongon demokraattisen tasavallan ja Tansanian rajoihin. Pohjoisen maakunnan pinta-ala on 75567 km2 ja maakunta jakautuu 12 piiriin, joita ovat Chilubi, Kaputa, Kasama, Luwingu, Lunte, Lupososhi, Mbala, Mporokoso, Mpulungu, Mungwi, Nsama ja Senga Hill. Maakunnan pääkaupunki on Kasama. Maakunnassa asui vuoden 2010 arvion mukaan 1105824 ihmistä, joista 903208 asui maaseudulla ja 201616 kaupunkialueilla. Maakunnan väestönkasvu on ollut keskimäärin 3,2% vuodessa.

Tanganjikajärvi ulottuu Pohjoisen maakunnan pohjoisosaan ja maakunnan alueella on myös muita järviä. Lisäksi alueella virtaa useita jokia ja maakunnan vesivarat ovatkin hyvin merkittävät verrattuna muuhun Sambiaan. Pohjoisen maakunnan alueella vettä riittääkin maatalouden käyttöön koko ajan ympäri vuoden. Pohjoisen maakunnan alueella on myös monenlaisia mineraaleja ja sieltä löytyy jalokiviä, suoloja sekä saviliusketta.

Pohjoisen maakunnan alueella sijaitsee Mpulungun kansainvälinen satama, josta on liikennettä Tanganjikajärvelle. Kapiri Mposhista Dar-es-Salaamiin kulkeva rautatie kulkee Pohjoisen maakunnan läpi.

Turisteille maakunnan alueella on monenlaista nähtävää ja koettavaa. Maakunnan alueella on muun muassa useita kuumia lähteitä sekä vesiputouksia. Alueella on myös useita erilaisia luontokohteita, kuten muuttolintualueita, Bangweulun suoalueet sekä pensassarvikuonojen asuinalueita. Nsumbusta ja Mpulungusta löytyy hiekkarantoja. Historiaan liittyen maakunnan alueella on ensimmäisen maailmansodan taistelupaikkoja, maakunnan historiaa esittelevä MotoMoto Museum sekä Kasamassa ja Mungwissa sijaitsevat Mwelan alueen kalliomaalaukset.

## Lähteet
Krementšukin piiri

**Krementšukin piiri** () on hallinnollinen piiri Ukrainan eteläosassa Pultavan alueella. Piiri on perustettu alkujaan vuonna 1939. Nykyään – heinäkuun 2020 aluelaajennusten jälkeen – Krementšukin piiri rajoittuu pohjoisessa Lubnyn ja Myrhorodin piireihin, idässä Pultavan piiriin, etelässä Kirovohradin alueeseen (Oleksandrijan piiri) sekä lännessä Dnepriin padottuun Krementšukin tekojärveen ja Tšerkasyn alueeseen. Piirin hallinnollinen keskus on Krementšukin kaupunki (217&nbsp;710 as., 2021).

Krementšukin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Pultavan alueen piirien lukumäärän neljään. Laajentuneen Krementšukin piirin pinta-alaksi tuli 6&nbsp;106,1 neliökilometriä.

Ukrainan tilastokeskus arvioi Krementšukin piirin väkiluvuksi 392&nbsp;341 (1.1.2021). Kaupunkilaisiksi luokiteltiin 75,2 prosenttia piirin asukkaista (294&nbsp;897 as.), eli kolmen kaupungin (Hlobyne 9&nbsp;129 as., Horišni Plavni 50&nbsp;414 as., Krementšuk 217&nbsp;710 as.) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (2017 väestöarvio oli 39&nbsp;862 as.); esimerkiksi Krementšukin ja Horišni Plavnin kaupungit liitettiin piiriin heinäkuussa 2020.


Kremenchutskyi-Raion.png|Krementšukin piiri oli pienialaisempi ennen heinäkuun 2020 aluehallinnollista uudistusta.
Ландшафты горно-обогатительного комбината. Город Горишние Плавни.jpg|Kaivosaluetta Horišni Plavnissa.
Saint Nicholas Cathedral, Horishni Plavni.jpg|Pyhän Nikolaoksen katedraali Horišni Plavnissa.

Залізничний вокзал (Кременчук) 01.jpg|Krementšukin rautatieasema.
Кременчуцький річковий вокзал.JPG|Krementšukin jokiliikenneterminaali.


## Lähteet

## Aiheesta muualla

* Poltavska oblast (tietosanakirjan ''Isrorija mist i sil Ukrajinskoji RSR'' 17. voluumin Poltavska oblast - artikkelit Krementšukin piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Kuninkuusravit 2024

**Kuninkuusravit 2024** järjestettiin Jyväskylässä Killerin raviradalla 26.–28. heinäkuuta 2024. Ne olivat 93. Kuninkuusravit ja viidennet Jyväskylässa pidettävät. Aikaisemmin Jyväskylässä on kilpailtu vuosina 1962, 1976, 1991 ja 2008.

Ravikuninkaaksi kruunattiin V.G. Voitto ja ravikuningattareksi Suven Sametti.

## Haku

Killerin ravirata haki vuoden 2023 kuninkuusraveja tammikuussa 2020. Jyväskylän ohella niitä hakivat Oulun ja Tampereen raviradat. Suomen Hippoksen hallitus esitti Jyväskylälle vuoden 2023 Kuninkuusraveja, mutta kun vuosien 2020-2021 Seinäjoen ja Forssan Kuninkuusravit siirrettiin koronaviruspandemian johdosta vuodella eteenpäin, myönnettiin Kouvolalle vuoden 2023 ja Jyväskylälle 2024 Kuninkuusravit kesäkuussa 2020.

## Kuninkuuskilpailu

## Kuningatarkilpailu

## Lähteet
Kuninkuusravit 2025

**Kuninkuusravit 2025** järjestettiin Oulussa Äimäraution raviradalla 1.–3. elokuuta 2025. Ne olivat 94. Kuninkuusravit ja kuudennet Oulussa pidetyt. Aikaisemmin Oulussa on kilpailtu vuosina 1954, 1969, 1981 ja 1994 ja 2010.

Ravikuninkaaksi kruunattiin V.G. Voitto ja ravikuningattareksi Jockas Rita.

## Haku
Oululle myönnettiin vuoden 2025 Kuninkuusravit kesäkuussa 2020. Niitä hakivat myös Kaustisen, Lappeenrannan, Teivon ja Vermon raviradat. Oulu oli hakenut myös vuoden 2023 Kuninkuusraveja. Kaustisella ja Kauhavan Powerparkin raviradalla oltiin närkästyneitä Oulun toiminnasta, sillä ratojen välillä oli ”herrasmiessopimus”, jonka mukaan Oulu ei hae saman vuoden Kuninkuusraveja niiden kanssa. Kärhämän seurauksena Kaustisen ravirata jätti pohjoisten raviratojen yhteisverkoston heinäkuussa 2020.

## Lähteet
Mweru Wantipan kansallispuisto

**Mweru Wantipan kansallispuisto** on Sambian pohjoisosissa sijaitseva kansallispuisto. Se sijaitsee Mwerujärven ja Tanganjikajärven välisellä alueella ulottuen Pohjoiseen maakuntaan kuuluvaan Kaputan sekä Luapulan maakuntaan kuuluvaan Nchelengen piireihin. Kansallispuiston pinta-ala on 3134 km2 ja alueeseen kuuluu Mweru Wantipa -järvi, jonka mukaan kansallispuisto on saanut nimensä. Kansallispuisto sijaitsee 900–1425 metrin korkeudella merenpinnasta ja alueen vuotuinen sademäärä on 1050–1150 mm.

Mweru Wantipan kansallispuisto käsittää järvenrantakasvillisuutta, itigitiheikköjä sekä metsäalueita. Alueen vesistöjen vedenpinnan korkeus vaihtelee ja sen myötä alue on ajoittain ruohostomaata, vetistä suota tai laaja matala järvi. Padon myötä osa alueesta on nykyisin pysyvästi veden peitossa. Mweru Wantipa -järvi ja sen ympäristöt ovat 900–1000 metriä merenpinnan yläpuolella. Itigitiheiköt ovat alueen hallitseva kasvillisuustyyppi, jonka tavallisia kasveja ovat muun muassa hernekasveihin kuuluvat ''Bussea massaiensis'' subsp. ''floribunda'' ja *[[Pseudoprosopis fischeri]]* sekä Connaraceae-heimoon kuuluva *[[Burttia prunoides]]*. Länteen päin mentäessä maasto kohoaa ja miombo- sekä dambos-tyyppiset pensastomaat yleistyvät. Maasto muuttuu mäkisemmäksi ja nousee paikoin noin 1400 metriin merenpinnan yläpuolelle. Metsien, savannien ja itigitiheikköjen mosaiikissa kasvaa useita hyvin rajatulla alueella kasvavia puita, muun muassa strofantteihin kuuluva *[[Strophanthus eminii]]* sekä vielä tieteelle kuvaamattomia, bignoniakasveihin kuuluvia *[[Stereospermum]]*-suvun lajeja.

## Lähteet
* Flora of Zambia: Location: Mweru Wantipa National Park 

## Aiheesta muualla
* Zambia Tourism: Mweru Wantipa National Park
Raaz

**Raaz** (; suomeksi ”Salaisuus”) on vuonna 2002 ensi-iltansa saanut intialainen hindinkielinen kauhuelokuva, jonka on ohjannut Vikram Bhatt. Päärooleissa nähdään Bipasha Basu ja Dino Morea. Elokuva kertoo Adityasta ja Sanjanasta, jotka lähtevät Ootyyn pelastaakseen epäonnistuneen avioliittonsa. He kuitenkin löytävät uudesta kodistaan enemmän kuin odottivat, kun aave alkaa kummittelemaan talossa. Vaimo Sanjana huomaa, että hänen miehensä on osa aavemaista salaliittoa, joka hänen on korjattava päästäkseen pakoon. Elokuva on epävirallinen sovitus yhdysvaltalaisesta elokuvasta *[[Salaisuus pinnan alla]]* (2000).

*Raaz* oli vuoden 2002 kolmanneksi tuottoisin hindielokuva ja *Raaz*-elokuvasarjan ensimmäinen osa. Sen musiikki oli tärkeä tekijä sen menestyksessä. Basun suoritus sai paljon kiitosta ja ansaitsi hänelle parhaan naispääosan ehdokkuuden 48. Filmfare Awards -gaalassa. Nadeem-Shravanin musiikki ansaitsi heille myös ehdokkuuksia Intian palkintoseremonioissa. Elokuvan jatko-osa sai ensi-iltansa 23. tammikuuta 2009 nimellä ** ja sarjan kolmas osa *[[Raaz 3]]* sai ensi-iltansa 7. syyskuuta 2012. Neljäs elokuva, *[[Raaz Reboot]]*, sai ensi-iltansa 16. syyskuuta 2016.

## Näyttelijät

## Tuotanto
Alkuperäiset valinnat pääosiin olivat Anil Kapoor ja Lisa Ray, mutta Kapoor kieltäytyi näyttelemästä kauhuelokuvassa ja Ray jätti projektin henkilökohtaisista syistä kuvausten alettua. Miespääosaan palkattiin Dino Morea, joka ehdotti naispääosaan silloista tyttöystäväänsä Bipasha Basua.

## Soundtrack

## Vastaanotto
Box Office India julisti *Raazin* ”jymymenestykseksi”.

## Lähteet

## Aiheesta muualla
* 
*
Texasin moottorisahamurhat (vuoden 2022 elokuva)

**Texasin moottorisahamurhat** () on vuonna 2022 ensi-iltansa saanut yhdysvaltalainen slasher-elokuva, jonka on ohjannut David Blue Garcia sekä käsikirjoittanut Chris Thomas Devlin Fede Álvarezin ja Rodo Sayaguesin kirjoittaman tarinan pohjalta. Elokuva on jatko-osa vuoden 1974 samannimiselle elokuvalle sekä ''Texasin moottorisahamurhat'' -elokuvasarjan yhdeksäs sovitus.

*Texasin moottorisahamurhat* julkaistiin 18. helmikuuta 2022 Netflixissä. Se sai pääosin negatiivisia arvosteluja kriitikoilta.

## Näyttelijät

## Lähteet

## Aiheesta muualla
*
Ennen aamunkoittoo

**Ennen aamunkoittoo** on Raappanan neljäs studioalbumi, joka julkaistiin 9. lokakuuta 2015. Raappana äänitti kappaleita Jamaikalla vuosina 2014 ja 2015. Albumilla soittaa kaksi jamaikalaista yhtyettä Raging Fyah ja Dubtonic Kru.

## Kappaleet
# 
# 	
# 
# 
# 	
# 	
# 
# 
# 
# 
# 

## Lähteet
Luapula

**Luapula** on noin 560&nbsp;km pitkä joki eteläisen Afrikan keskiosissa. Se alkaa Bangweulun suoalueilta Sambian itäosista ja virtaa ensin etelään ja länteen kääntyen sitten useiden vesiputousten myötä virtaamaan pohjoiseen laskien lopulta Mwerujärveen. Suurimman osan matkastaan Luapula muodostaa Sambian ja Kongon demokraattisen tasavallan rajan.

Luapula on purjehduskelpoinen viimeisten noin 160 kilometrin matkalla Johnstonin putousten ja Mwerujärven välillä.

## Lähteet

## Aiheesta muualla
Elämä Suomessa

**Elämä Suomessa** on Jimi Pääkallon ensimmäinen studioalbumi. Se julkaistiin 14. syyskuuta 2017.
## kappaleet
# 
# 
# 
# 
# 
# 
# 
# 
# 

## Arvostelut
* Kaaoszine: 7/10
* Soundi: 

## Lähteet
Luapulan maakunta

**Luapulan maakunta** (Luapula Province) on yksi Sambian kymmenestä maakunnasta. Maakunnan pinta-ala on 50567 km2, mikä on noin 6% koko Sambian pinta-alasta. 40% maakunnan pinta-alasta on vesistöjä, jos vesistöihin lasketaan mukaan myös Bangweulun suoalueet. Luapulan maakunnan länsipuolella on Kongon demokraattinen tasavalta, itäpuolella Pohjoinen maakunta ja lounaassa Keskinen maakunta. Hallinnollisesti Luapulan maakunta jakautuu 11 piiriin, jotka ovat Mansa, Milenge, Nchelenge, Kawambwa, Mwense, Chienge, Chembe, Lunga, Chipili, Samfya ja Mwansabombwe.

Luapulan maakunnassa asuu 991927 ihmistä, joista 797407 asuu maaseudulla ja 194520 kaupunkialueilla. Suurin osa maakunnan väestöstä on keskittynyt järvien ympäristöön sekä jokilaaksoihin. Näillä alueilla kalastus onkin yksi tärkeimmistä elinkeinoista.

Luapulan maakunnan maantieteellisiä piirteitä luonnehtivat laakso, jossa virtaa Luapula-joki, sekä korkeammalla oleva tasanko. Luapulan laakso on noin 900 metriä merenpinnan yläpuolella ja Kawambwan tasanko noin 1300 metrin korkeudessa. Lisäksi Mwerujärvi ja Bangweulujärvi ulottuvat maakunnan alueelle. Bangweulujärven itä- ja eteläpuolella sijaitsevat Bangweulun suoalueet. Maakunnan alueella vallitsee trooppinen ilmasto ja alueella kolme erillistä kautta vuoden aikana: huhti–elokuussa on viileä ja kuiva kausi, elo–lokakuussa on kuuma ja kuiva kausi ja marras–huhtikuussa on lämmin sadekausi. Kuukausien keskilämpötila vaihtelee 16°C–24°C välillä. Luapulan laaksossa voi lokakuussa olla kuumempaakin kuin 24°C. Maakunnan alueen vuotuinen sademäärä on 1115–1500 mm. Sademäärä on suurimmillaan maakunnan pohjoisosien tasangolla sekä Bangweulun suoalueilla.

## Lähteet
Mihail Gorjunov-Rolgizer

**Mihail Vladislavovitš Gorjunov-Rolgizer** (, s. 28. lokakuuta 2002 Tšeljabinsk) on venäläinen jääkiekkoilija, pelipaikaltaan hyökkääjä. Hän pelaa kaudella 2021–2022 KHL-seura Traktor Tšeljabinskin organisaatiossa, jota Gorjunov-Rolgizer on edustanut juniorivuosistaan lähtien. Hän pelasi ensimmäisen KHL-ottelunsa 7. helmikuuta 2021 TsSKA Moskovaa vastaan.

## Tilastot
Lähde: 

## Lähteet
Ruhtinatar Olgan ritarikunta

**Ruhtinatar Olgan ritarikunta** () on ukrainalainen ritarikunta. Se on nimetty pyhän Olga Kiovalaisen mukaan. Kunnianosoitus voidaan myöntää henkilökohtaisten ansioiden perusteella kenelle tahansa naiselle valtiollisten, kulttuurillisten, sosiaalisten, pedagogisten ja tieteellisten ansioiden perusteella. Saajan ei tarvitse olla Ukrainan kansalainen. Ritarikunta on perustettu vuonna 1997 presidentti Leonid Kutšman määräyksellä. Mikäli henkilö syyllistyy vakavaan rikokseen, kunnianosoitus voidaan poistaa presidentin päätöksellä. 

Vuonna 2020 Ukrainan ortodoksinen kirkko perusti oman erillisen kirkollisen ritarikunnan, joka on nimeltään pyhän apostolien vertaisen ruhtinatar Olgan ritarikunta ().

Ritarikunnassa on kolme luokkaa:

*  I luokka
*  II luokka
*  III luokka

## Lähteet